ضیاء الحق قاسمی

ضیاء الحق قاسمی، پنجابی تے اردو دے پاکستانی مخولیا شاعر سی۔ مشہُور مزاح نگار عطاء الحق قاسمی اوہناں دے چھوٹے بھراء نیں۔ 

ضیاء الحق قاسمی مئی 1935 نوں امبرسر وچ پَیدا ہوئے۔ بَعد وچ اوہ کراچی منتقل ہوگئے جِتھے اوہناں نے ماہنامہ ظرافت جاری کِیتا۔ اوہناں نے اردو ادب وچ ماسٹر دی ڈِگری حاصل کِیتی۔

مزاحیہ شاعری دے نال نال اوہناں نے سنجیدہ شاعری تے نثر وچ وی طبع آزمائی کِیتی۔ اوہناں دے مشہُور مجموعیاں وچ "ہرے بھرے زخم"، "رگ ظرافت"، "ضیاء پاشیاں" تے "چھیڑخانیاں" قابل ذکر نیں۔ ضیاء الحق قاسمی دی اصل وجہ شہرت مخولیا شاعری بنی تے اوہناں نُوں بَھرپُور پذیرائی مِلی۔ اوہناں دی ادارت وچ مُلک دا پہلا مزاحیہ رسالہ "ظرافت" 21 سال تک شائع ہُندا رہیا۔ ضیاء الحق قاسمی نے پاکستان دے مُختلف شہراں وچ مُلکی تے عالمی مزاحیہ مشاعرے منعقد کروائے۔ 

وفات
ضیاء الحق قاسمی کراچی وچ حرکت قلب بند ہون دی وجہ توں 26 اکتوبر، 2006ء نُوں اِنتقال کرگئے۔

لِکھتاں
 رگ ظرافت
 چھیڑخانیاں
 ہرے بھرے زخم
 ضیاء پاشیاں

حوالے

گٹھ:پنجابی شاعر
گٹھ:مخولیا شاعر
گٹھ:پاکستانی مزاحیہ شاعر
گٹھ:پنجابی شخصیتاں
گٹھ:پنجابی مسلمان